Στίβεν Μνούτσιν

Ο Στίβεν Τέρνερ Μνούτσιν (αγγλικά: Steven Terner Mnuchin, 21 Δεκεμβρίου 1962) είναι Αμερικανός τραπεζίτης, επενδυτής και πρώην κυβερνητικός αξιωματούχος, που υπηρέτησε ως 77ος Υπουργός Οικονομικών των Ηνωμένων Πολιτειών στην Κυβέρνηση του Ντόναλντ Τραμπ από τον Φεβρουάριο του 2017 έως τον Ιανουάριο του 2021. Είναι μέλος του Ρεπουμπλικανικού Κόμματος. 

Προηγουμένως ήταν CEO και ιδρυτής της τράπεζας OneWest Bank, καθώς και υψηλόβαθμο στέλεχος της επενδυτικής τράπεζας Goldman Sachs. Επιπλέον είναι παραγωγός κινηματογραφικών ταινιών και ιδρυτής της εταιρείας RatPac-Dune Entertainment που χρηματοδότησε πολλές ταινίες για την 20th Century Studios.

Βιογραφία 
Ο Στίβεν Μνούτσιν γεννήθηκε τον Δεκέμβριο του 1962 στη Νέα Υόρκη των ΗΠΑ, από εβραϊκή ρωσικής καταγωγής οικογένεια. Αποφοίτησε από το Λύκειο "Riverdale Country School" στη Νέα Υόρκη, και στη συνέχεια σπούδασε Οικονομικά στο Πανεπιστήμιο Γέιλ, λαμβάνοντας πτυχίο (BA) το 1985. 

Η προσωπική περιουσία του Μνούτσιν, εκτιμάται γύρω στα 500 εκατομμύρια δολάρια.

Παραπομπές

Εξωτερικοί σύνδεσμοι
 

Υπουργοί των ΗΠΑ
Υπουργοί Οικονομικών των ΗΠΑ
Υπουργοί οικονομικών
Προεδρία του Ντόναλντ Τραμπ
Αμερικανοί τραπεζίτες
Αμερικανοί επιχειρηματίες
Αμερικανοί οικονομολόγοι
Κυβερνητικοί αξιωματούχοι
Πολιτικοί του Ρεπουμπλικανικού Κόμματος (ΗΠΑ)
__ΕΥΡΕΤΗΡΙΟ__